ປ. ທ​ຣຳ ບໍ່​ໃຫ້​ຄວາມ​ສຳ​ຄັນ ແກ່ໂອ​ກາດ​​ທີ່ ເກົາ​ຫຼີ​ເໜືອ ຈະທົດ​ລອງ​ລູ​ສອນ​ໄຟ ໃນວັນ​ຄ​ຣິ​ສ​ມັ​ສ
ເກົາ​ຫຼີ​ເໜືອ​ໄດ້​ໃຫ້​ຄຳ​ໝັ້ນ​ສັນ​ຍາແບບ​ກຳ​ກວມ ກ່ຽວ​ກັບ “ຂອງ​ຂວັນ​ຄ​ຣິ​ສ​ມັ​ສ” ແກ່​ສະຫະ​ລັດ, ເຊິ່ງ​ປາ​ກົດ​ວ່າ ເປັນ​ສ່ວນ​ນຶ່ງ​ໃນ​ຄວາມ​ພະ​ຍາ​ຍາມ ​ຂອງ​ເຂົາ​ເຈົ້າ​ທີ່ຈະ​ເພີ້ມ​ຄວາມ​ກົດ​ດັນ​ແກ່ ວໍ​ຊິ​ງ​ຕັນ.
ປະທານາທິບໍດີ ດໍໂນລ ທຣຳ ໃນວັນອັງຄານວານນີ້ ບໍ່ໃຫ້ຄວາມສຳຄັນ ກັບຄວາມເປັນ ໄດ້ທີ່ວ່າ ເກົາຫຼີເໜືອ ອາດຍິງລູກສອນໄຟຂີປະນາວຸດໃນວັນຄຣິສມັສ, ໂດຍເວົ້າຢອກ ຫຼິ້ນວ່າ ໃນທາງກົງກັນຂ້າມທ່ານອາດໄດ້ຮັບ “ເຕົ້າດອກໄມ້ງາມ” ເປັນຂອງຂວັນຈາກ ຜູ້ນຳປະເທດ ທ່ານກິມ ຈົງ ອຶນ ເກົາຫຼີເໜືອໄດ້ໃຫ້ຄຳໝັ້ນສັນຍາແບບກຳກວມ ກ່ຽວກັບ “ຂອງຂວັນຄຣິສມັສ” ແກ່ສະ ຫະລັດ, ເຊິ່ງປາກົດວ່າ ເປັນສ່ວນນຶ່ງໃນຄວາມພະຍາຍາມຂອງເຂົາເຈົ້າທີ່ຈະເພີ້ມ ຄວາມກົດດັນແກ່ ວໍຊິງຕັນ ກ່ອນຂີດເສັ້ນຕາຍທ້າຍປີຂອງ ພຽງຢາງ ສຳລັບ ສະຫະ ລັດ ເພື່ອຜ່ອນຜັນການຢືນຢັດຂອງຕົນກ່ຽວກັບການເຈລະຈານິວເຄລຍ ປະທານາທິບໍດີ ທຣຳ ໄດ້ກ່າວໃນວັນອັງຄານວານນີ້ຈາກລັດ ຟໍລໍຣິດາ ບ່ອນທີ່ທ່ານ ໃຊ້ເວລາໃນວັນພັກບຸນວ່າ “ພວກເຮົາຈະຊອກຮູ້ວ່າ ຂອງຂວັນນັ້ນແມ່ນຫຍັງ ແລະ ພວກເຮົາຈະຮັບມືກັບມັນດ້ວຄວາມສຳເລັດ ທຸກໆຄົນມີຂອງຂວັນເຊີໄພ້ໃຫ້ແກ່ຂ້າ ພະເຈົ້າ ແຕ່ມາເບິ່ງວ່າຈະມີຫຍັງເກີດຂຶ້ນ ຂ້າພະເຈົ້າຮັບມືໄປຕາມທີ່ມັນຈະເກີດຂຶ້ນ ” ປະທານາທິບໍດີທຣຳ ກ່າວເພີ້ມວ່າ “ບາງເທື່ອແມ່ນຂອງຂວັນ ທີ່ລາວຈະສົ່ງເຕົ້າ ດອກໄມ້ງາມໆມາໃຫ້ຂ້າພະເຈົ້າ ຄືທີ່ໄດ້ຄັດຄ້ານຕໍ່ການທົດລອງລູກສອນໄຟ ” ບັນດາເຈົ້າໜ້າທີ່ ສະຫະລັດ ຜູ້ທີ່ກ່າວວ່າ ເຂົາເຈົ້າຄາດວ່າເກົາຫຼີເໜືອ ໃນບໍ່ຊ້ານີ້ອາດ ຍິງລູກສອນໄຟຂີປະນາວຸດໄລຍະໄກນັ້ນ, ປາກົດໄດ້ຕິດຕາມແຫຼມເກົາຫຼີຢ່າງໃກ້ຊິດ ກ່ອນໜ້າວັນພັກບຸນຄຣິສມັສ ໄດ້ມີເຮືອບິນທະຫານສະຫະລັດ ຢ່າງໜ້ອຍສີ່ລຳ ບິນຢູ່ໃນຂົງເຂດໃນຕອນເຊົ້າວັນ ພຸດມື້ນີ້ ຮວມທັງເຮືອບິນບໍ່ມີຄົນຂັບ Global Hawk ແລະເຮືອບິນສືບລັບ RC-135 ສອງລຳ ທີ່ສາມາດຕິດຕາມລູກສອນໄຟຂີປະນາວຸດ ແລະສະກັດກັ້ນການສົ່ງສັນຍານ ອີງຕາມບໍລິສັດຕິດຕາມການບິນເອກກະຊົນ Aircraft Spots ບໍລິສັດ Aircraft Spots ກ່າວຕໍ່ ວີໂອເອ ວ່າ ຕົນບໍ່ໄດ້ຕິດຕາມຫາເຮືອບິນ ສະຫະລັດ ທີ່ຫຼວງຫຼາຍຢູ່ທ້ອງຟ້າ ອ້ອມແອ້ມແຫຼມເກົາຫຼີ ນັບແຕ່ປີ 2017, ໃນລະຫວ່າງ ຄວາມ ເຄັ່ງຕືງລະດັບສູງ ລະຫວ່າງ ທ່ານທຣຳ ແລະຜູ້ນຳເກົາຫຼີເໜືອ ທ່ານກິມ ຈົງ ອຶນ ລັດຖະບານປະທານາທິບໍດີ ທຣຳ ໄດ້ປະຕິເສດຢ່າງເປີດເຜີຍ ຫຼື ບໍ່ຫົວຊາກັບເສັ້ນ ຕາຍທ້າຍປີຂອງເກົາຫຼີເໜືອ ທີ່ປາກົດວ່າໄດ້ເຮັດໃຫ້ພວກເຈົ້າໜ້າທີ່ເກົາຫຼີເໜືອ ເສຍໃຈ